עוצבת הגולן

חטיבת הגולן (חטמ"ר 474) היא חטיבה מרחבית באוגדת הבשן אשר אחראית על הביטחון השוטף בגזרת רמת הגולן. מפקד החטיבה הנוכחי הוא אלוף-משנה בני קטה.

 היסטוריה 
לאחר מלחמת ששת הימים עברה חטמ"ר 3 (אלכסנדרוני) לרמת הגולן וכינויה שונה לחטיבה 820. החטיבה פעלה בגזרה במהלך מלחמת יום הכיפורים.

לקראת מבצע שלום הגליל פוצלה חטמ"ר גולן לשתי חטיבות נפרדות: חטיבה מרחבית בגולן וחטיבת חי"ר מילואים 609.

באמצע העשור הראשון של המאה ה-21, הוחלט לאחד את חטיבת הגולן (חטמ"ר 474) וחטיבת החרמון (חטיבה 810), לחטיבה מרחבית אחת, ושמה עוצבת הגולן. במסגרת ההחלטה, הוחלט כי החטיבה המאוחדת החדשה תשלוט על כל גזרת רמת הגולן והחרמון, תחת פיקודו של אל"ם ניזאר פארס ששימש אז מח"ט עוצבת הגולן, ובמקביל חטיבת החרמון הפכה לחטיבת מילואים.

ב-2009 הוחלט להחזיר את המצב לקדמותו וחטיבת החרמון חזרה לסד"כ כחטיבה מרחבית נפרדת. בשנת 2016, בעקבות תר"ש גדעון, הוחלט לאחד בשנית את החטיבות, תחת פיקוד עוצבת הגולן.

ב־2019 הוקמה מחדש חטיבת החרמון.

ב-2024 הוחלט שוב לפצל את החטיבה ולהקים את חטיבת ההרים, שתתפוס את גזרת הר חרמון והר דוב.

לאורך מלחמת חרבות ברזל החזיקה החטיבה את ההגנה לאורך גבולות רמת הגולן לצד מספר פשיטות לסוריה ולבנון בהם לקחה חלק. בנוסף עם הפלת השלטון בסוריה החטיבה לקחה חלק בכניסה של לשטח המפורז.

 פלס"ר הגולן 
פלס"ר הגולן או פלס"ר עקב היא פלוגת סיור שהוקמה בספטמבר 2024 במסגרת מלחמת חרבות ברזל, במסגרת עיבוי הגנת הגבולות בנקודות הממשק בין רמת הגולן לסוריה, במטרה לאבטח את הגבול שבין רמת הגולן לסוריה. מ"פ הפלוגה הוא רס"ן איתן לב-ארי מברעם. על פי הגדרת צה"ל, מטרת הפלוגה "לתת מענה מיידי לאיומים השונים בגזרה, בעזרת איסוף מודיעין וסיכול פעולות אויב".

היחידה היא תצורתה המחודשת של יחידת ספר המדבר שפורקה כעשרה חודשים קודם לכן, ומורכבת ברובה מיוצאי היחידה שעברו הכשרה למתאר רמת הגולן השונה ממתאר הבקעה שאותו הכירו קודם לכן.

היחידה מתמחה בתחום הגששות והניווט. את ההכשרה עוברת היחידה בבסיס האימונים החטיבתי של גולני ליד בנימינה למשך 8 חודשים, ולאחר מכן עוברים הכשרה ייעודית נוספת ביחידה, הכוללים העמקה מקצועית בתחומי השדאות, ההסוואה והגששות. היחידה פועלת תחת פיקודה של עוצבת הגולן.

 מפקדי חטיבת הגולן 
בין הקצינים שפיקדו על חטיבת הגולן:

שםתקופת כהונההערותחגי לוי   לימים רמ"ט פיקוד המרכז בנימין גל  1981–1982  אל"ם דוד זרחין  1988–1990  אל"ם צבי ברקאי   לימים קצין אג"ם של פיקוד העורף אל"ם שמואל אביבי   לימים נספח צה"ל בשווייץ אל"ם יריב קריגר  1995–  מפקד חטיבת אלכסנדרוני אל"ם רחמים כהן  1997–1999  אל"ם עופר שפרן  1999–2001  לימים סגן מפקד אוגדת עזה אל"ם נדב חג'בי   לימים מפקד בסיס הקריה אל"ם ניזאר פארס  2004–2007  לימים סגן מפקד עוצבת הגליל אל"ם בועז עמידרור  2007–2009  לימים נספח זרוע היבשה בארצות הברית אל"ם אשכול שוקרון  2009–2012  לימים מנכ"ל עיריית קריית שמונה אל"ם אריק חן  2012–2014  לימים סגן מפקד עוצבת אדום אל"ם גיא שפרן  2014–2016  לימים מפקד מערך המבצעים המיוחדים באמ"ן אל"ם ברק חירם  2016–2018  לימים מפקד עוצבת הבזק ואוגדת עזה אל"ם אבינועם אמונה  2018–2020  לימים מפקד המכללה לפיקוד טקטי ומייסד חטיבת חשמונאים אל"ם אורן שמחה  6 ביולי 2020 – 23 באוגוסט 2021  לימים מפקד חטיבת הנח"ל ומפקד אוגדה 96 אל"ם אחסאן דקסה  23 באוגוסט 2021 – 16 באוגוסט 2023 לימים מפקד חטיבה 401. נפל במהלך מלחמת חרבות ברזל אל"ם נתנאל לסרי  16 באוגוסט 2023 – 21 באפריל 2024  מפקד החטיבה במהלך מלחמת חרבות ברזל (מבצע חיצי הצפון ומבצע חץ הבשן) אל"ם בני קטה  21 באפריל 2024 –  מפקד החטיבה הנוכחי

 סמלי החטיבה 

 גלריה 

קישורים חיצוניים

 הערות שוליים 

גולן
קטגוריה:אוגדת הבשן